CELEX: 52009XX0326(01)
Language: lt
Date: 1229990400000
Title: 2008 m. gruodžio 23 d. Sprendimas Nr. 842 dėl leidimų žvalgyti ir išgauti požeminius naftos ir gamtinių dujų išteklius Lovečo, Pleveno ir Gabrovo srityse esančiame sektoriuje 1–5 Devetaki išdavimo procedūros pradėjimo pagal Požeminių gamtos išteklių įstatymo 2 straipsnio 1 dalies 3 punktą ir dėl numatyto leidimų išdavimo konkurso skelbimo

26.3.2009   
            
            
               LT
            
            
               Europos Sąjungos oficialusis leidinys
            
            
               C 72/52
            
         
      SPRENDIMAS Nr. 842
   2008 m. gruodžio 23 d.
   dėl leidimų žvalgyti ir išgauti požeminius naftos ir gamtinių dujų išteklius Lovečo, Pleveno ir Gabrovo srityse esančiame sektoriuje 1–5 „Devetaki“ išdavimo procedūros pradėjimo pagal Požeminių gamtos išteklių įstatymo 2 straipsnio 1 dalies 3 punktą ir dėl numatyto leidimų išdavimo konkurso skelbimo
   (2009/C 72/06)
   BULGARIJOS RESPUBLIKA
   MINISTRŲ TARYBA
   Remdamasi Požeminių gamtos išteklių įstatymo 5 straipsnio 2 dalimi, 42 straipsnio 1 dalies 1 punktu ir 44 straipsnio 3 dalimi ir atsižvelgdama į Energetikos įstatymo 4 straipsnio 2 dalies 16 punktą ir 1 straipsnio 24a dalį,
   MINISTRŲ TARYBA NUSPRENDĖ:
   
               1.
            
            
               Pradėti leidimų žvalgyti ir išgauti požeminius naftos ir gamtinių dujų išteklius sektoriuje 1–5 „Devetaki“, kurio plotas 786,74 km2, o geografinės koordinatės nurodytos ir pažymėtos žemėlapyje, esančiame žvalgymo ir išgavimo sutarties projekte, kuris yra neatskiriama konkurso dokumentų rinkinio dalis, išdavimo procedūrą.
            
         
               2.
            
            
               Paskelbti, kad 1 dalyje nurodytas leidimas išduodamas konkurso būdu.
            
         
               3.
            
            
               Nurodyti, kad leidimai žvalgyti ir išgauti išduodami 5 metų laikotarpiui nuo žvalgymo ir išgavimo sutarties įsigaliojimo, kuris, remiantis Požeminių gamtos išteklių įstatymo 31 straipsnio 3 dalimi, gali būti pratęstas.
            
         
               4.
            
            
               Konkursas 1 dalyje nurodytam leidimui gauti vyks 150 dieną nuo šio sprendimo paskelbimo Europos Sąjungos oficialiajame leidinyje, Ekonomikos ir energetikos ministerijos pastate (ul. Triadica No. 8, Sofija).
            
         
               5.
            
            
               Galutinis konkurso dokumentų rinkinio įsigijimo terminas – 120 diena nuo šio sprendimo paskelbimo Europos Sąjungos oficialiajame leidinyje, 17.00 val.
            
         
               6.
            
            
               Galutinis pranešimų apie dalyvavimą konkurse pateikimo terminas – 130 diena po šio sprendimo paskelbimo Europos Sąjungos oficialiajame leidinyje, 17.00 val.
            
         
               7.
            
            
               Galutinis paraiškų dalyvauti konkurse pateikimo terminas – 144 diena nuo šio sprendimo paskelbimo Europos Sąjungos oficialiajame leidinyje, 17.00 val.
            
         
               8.
            
            
               Konkurse asmeniškai dalyvauti nereikalaujama.
            
         
               9.
            
            
               Nustatyta konkurso dokumentų rinkinio kaina yra 500 BGN (500 Bulgarijos levų). 5 punkte nurodytu laikotarpiu rinkinį galima įsigyti Ekonomikos ir energetikos ministerijos pastate (ul. Triadica No. 8, Sofija), 802 kabinete.
            
         
               10.
            
            
               Konkurso dalyviai turi atitikti Požeminių gamtos išteklių įstatymo 23 straipsnio 1 dalyje nurodytus reikalavimus.
            
         
               11.
            
            
               Konkurso dalyvių paraiškos vertinamos pagal jų siūlomas darbo programas, aplinkos apsaugos ir mokymo priemones, papildomą naudą, taip pat atsižvelgiant į konkurso dalyvių valdymo ir finansinius sugebėjimus.
            
         
               12.
            
            
               Nustatytas dalyvavimo konkurse užstatas yra 10 000 BGN (10 000 Bulgarijos levų), kurį iki 6 punkte nurodyto termino pabaigos reikia sumokėti į konkurso dokumentuose nurodytą Ekonomikos ir energetikos ministerijos sąskaitą.
            
         
               13.
            
            
               Jei pareiškėjo paraiška dalyvauti konkurse atmetama, užstatas jam grąžinamas per 14 dienų nuo pranešimo apie paraiškos atmetimą datos.
            
         
               14.
            
            
               Konkurso laimėtojui užstatas negrąžinamas, o kitiems pareiškėjams jis grąžinamas per 14 dienų nuo Ministrų Tarybos sprendimo dėl suteikto leidimo žvalgyti ir išgauti naftą bei gamtines dujas paskelbimo oficialiajame valstybės leidinyje.
            
         
               15.
            
            
               Pranešimai dėl dalyvavimo konkurse ir pareiškėjų pasiūlymai dėl konkurso sąlygų pateikiami Ekonomikos ir energetikos ministerijai (ul. Triadica No. 8, Sofija), laikantis Požeminių gamtos išteklių įstatymo 46 straipsnio reikalavimų.
            
         
               16.
            
            
               Konkurso paraiškos turėtų atitikti konkurso dokumentuose nurodytus reikalavimus ir sąlygas.
            
         
               17.
            
            
               Konkursas įvyksta, jei jame dalyvauja nors vienas pareiškėjas.
            
         
               18.
            
            
               Ekonomikos ir energetikos ministerija yra įgaliota:
               
                           18.1.
                        
                        
                           paskelbti šio sprendimo tekstą Europos Sąjungos oficialiajame leidinyje, Bulgarijos valstybės oficialiajame leidinyje ir Ministrų Tarybos interneto svetainėje;
                        
                     
                           18.2.
                        
                        
                           paskirti komitetą, kuris organizuotų ir vykdytų konkursą.
                        
                     
         
               19.
            
            
               Skundai dėl šio sprendimo gali būti teikiami Aukščiausiajam administraciniam teismui per 14 dienų nuo sprendimo paskelbimo Europos Sąjungos oficialiajame leidinyje.
            
         
      
         
            Ministras Pirmininkas
         
         Sergeï STANISHEV
         
      
      
         
            Ministrų Tarybos Vyriausiasis Sekretorius
         
         Veselin DAKOV
         
      
      
         Tikra originalo kopija,
         
            Vyriausybės Kanceliarijos Direktorius
         
         Veselin DAKOV